África Oriental

África Oriental ye la rexón más oriental del continente africanu. La so definición nun ye clara, pues varia en función de diferentes factores xeográficos y xeopolíticos. La Organización de les Naciones Xuníes, nel so xeoesquema, considera parte d'ella los venti estaos y territorios que vienen darréu:: 
 Tanzania, Kenia, Uganda, Ruanda, Burundi y Sudán del Sur. Estos países del África centru-oriental son miembros de la Comunidá Africana Oriental, y avecen a considerase tamién como parte de la rexón de los Grandes Llagos d'África. Burundi y Rwanda son incluyíos, en dellos documentos, n'África Central.
 Xibuti, Eritrea, Etiopía y Somalia, conocíos conxuntamente como los países del Cuernu d'África.
 Comores, Mauriciu y Seixeles, trés pequeñes naciones insulares asitiaes nel océanu Índicu.
 Reunión y Mayotte, dos territorios franceses d'ultramar insulares asitiaos tamién nel citáu océanu.
 Mozambique y Madagascar, dos estaos que, pesie al so allugamientu na fastera oriental del continente, munches veces son incluyíos nel África del Sur. Madagascar, amás, tien llazos culturales mui importantes col sureste d'Asia y colos estaos insulares del océanu Índicu.
 Malaui, Zambia y Zimbabue, países incluyíos tamién mui frecuentemente nel África del Sur.

 Referencies 

 Enllaces esternos 

Categoría:Xeografía
Categoría:África